Isglatte fortove, cykelstier og vejbaner - sådan ser der ud mange steder i Nordjylland søndag morgen. I forbindelse med en frontpassage, falder der mange steder isslag over den nordlige del af Jylland. Isslaget er opstået på grænsen mellem kold vinterluft mod nord og lunere forårsluft mod syd . I den forbindelse har TV 2 VEJRET udsendt varsel om isslag, der i første omgang gælder til klokken 14 søndag eftermiddag. I løbet af eftermiddagen stiger temperaturen til over frysepunktet i det nordjyske, og risikoen for isslag ophører. Varm luft over kold Isslag dannes i forbindelse med varme i højden fra sydvest, der skyder ind over kulden ved overfladen. På den måde bliver der dannet en giftig ‘cocktail’, hvor regn i cirka en halv kilometers højde falder ned i et koldt luftlag nær overfladen, hvor der fortsat er frostvejr. Som resultat dannes der isslag, som er iskolde men stadig flydende regndråber, der fryser så snart, de rammer overfladen af genstande. Ofte bruger man begrebet 'glasering' om de overisede overflader og genstande på jordoverfladen.

Referat:
Man skal passe ekstra godt på, hvis man skal ud at køre søndag formiddag i Nordjylland.